Translate the text from Welsh to English.



 
Wrth inni nesáu at y Nadolig, rwyf am roi gwybod i’r Aelodau am faterion diweddar sy’n ymwneud â'n hymateb dyngarol parhaus i sefyllfa Wcráin. Wedi misoedd o ofyn am sicrwydd ynghylch ariannu cynllun Cartrefi i Wcráin yn y dyfodol, mae Llywodraeth y DU wedi rhoi rhywfaint o eglurder ar nifer o faterion rydym wedi eu trafod yn y Siambr.


Mae cyhoeddiad Llywodraeth y DU am gyllid Cartrefi i Wcráin yn y dyfodol yn cynnwys estyn cyfnod y taliadau 'diolch' i’r bobl sy’n cynnig llety hyd at ddiwedd yr ail flwyddyn ar ôl i Wcreiniad gyrraedd y DU – rhywbeth yr oeddem wedi gofyn amdano droeon. Bydd hefyd yn cael ei godi i £500 y mis os bydd yr Wcreiniad sy’n cael ei letya eisoes wedi bod yn y DU am 12 mis.


Roeddem wedi gofyn am y codiad hwn i fod ar gael yn ystod y gaeaf hwn er mwyn helpu pobl i ymdopi â biliau ynni uchel a helpu i atal digartrefedd. Yn anffodus dim ond o ddiwedd gwanwyn 2023 ymlaen y bydd ar gael.


Mae'r cyhoeddiad ariannol hefyd yn cynnwys newyddion siomedig na fydd taliad tariff ar gyfer blwyddyn dau i Wcreiniaid sydd â fisa dan gynllun Cartrefi i Wcráin. Mae hyn yn anghyson â llwybrau adsefydlu eraill Llywodraeth y DU, a bydd yn rhoi pwysau aruthrol ar awdurdodau lleol a Llywodraeth Cymru.


Byddem wedi disgwyl gweld taliad tariff o tua £6,000 i bob unigolyn ar gyfer blwyddyn dau. Yn lle hynny, bydd Llywodraeth y DU yn darparu cyfran gymesur o gronfa gymorth tai newydd gwerth £150m. Rydym yn disgwyl i hyn ddod â rhwng £7m a £9m i Gymru – o'i gymharu â thua £37m pe bai tariff blwyddyn dau ar gael.


Ar ben hynny, mae Llywodraeth y DU wedi dweud ei bod yn bwriadu torri tariff blwyddyn un ar gyfer newydd\-ddyfodiaid (ar ôl 1 Ionawr 2023\) o £10,500 i £5,900\. Mae tua 2,400 o fisâu yn cael eu rhoi i unigolion sydd heb deithio i Gymru eto. Pe bai pawb yn cyrraedd ar ôl 1 Ionawr, byddai awdurdodau lleol Cymru yn cael £14\.16m o'i gymharu â'r £25\.2m a fyddai wedi bod ar gael pan gafodd ceisiadau am fisâu eu gwneud a’u cefnogi i ddechrau.


Rydym yn parhau heb eglurder am unrhyw dariff ar gyfer blwyddyn tri nac ychwaith am gronfa amgen i barhau i gefnogi pobl o Wcráin tra byddant yn y DU. Dan gynlluniau adsefydlu eraill mae tariff blwyddyn tri o £4,020 wedi cael ei ddefnyddio. Os na fydd cyllid ar gael, yna ni fydd £24\.92m arall mewn cymorth posibl ar gael i’r rhai sydd eisoes yma. O gynnwys y rhai sydd â fisâu ac sydd heb gyrraedd eto, gallai'r cyfanswm o gymorth ariannol ar gyfer blwyddyn tri a gollwyd i Gymru fod mor uchel â £34\.57m.


Mae Llywodraeth Cymru eisoes wedi gwneud y penderfyniad i gynnwys £40m yn ein Cyllideb Ddrafft i barhau â’n cefnogaeth i bobl o Wcráin yng Nghymru ar gyfer 2023\-24 a dyraniad pellach o £20m yn 2024\-25\. Byddwn yn gweithio’n agos gyda'n partneriaid llywodraeth leol i ail ystyried ein strategaeth, er mwyn inni allu sicrhau bod modd darparu cymorth i’r rhai sydd ei angen dros y flwyddyn i ddod. Mae'r dyraniadau hyn yn cadarnhau ein hymrwymiad parhaus fel Cenedl Noddfa i adsefydlu'r rhai yr ydym eisoes wedi'u croesawu a'r rhai sydd heb gyrraedd eto.


Rwy'n parhau i ymweld â'r llety cychwynnol rydym wedi eu sefydlu ledled Cymru ac wedi ymweld â chanolfan groeso yn ne Cymru heddiw. Cefais gyfle i glywed yn uniongyrchol gan ein gwesteion am y cymorth sydd ar gael a sut maen nhw'n ymgartrefu yng Nghymru. Rydym hefyd wedi anfon cylchlythyr arall i Wcreiniaid sy’n byw yng Nghymru, er mwyn eu cynorthwyo i gadw mewn cysylltiad ac i ddymuno Nadolig heddychlon iddynt dan yr amgylchiadau.


Mae'n hanfodol ein bod yn parhau i roi sylw i’r cymorth sydd ei angen yn Wcráin yn ogystal â'r cymorth a roddir i bobl sydd wedi ceisio diogelwch a noddfa yma yng Nghymru. 


Caiff y datganiad ei gyhoeddi yn ystod y toriad er mwyn rhoi'r wybodaeth ddiweddaraf i aelodau. Os bydd aelodau eisiau i mi wneud datganiad pellach neu ateb cwestiynau ynglŷn â hyn pan fydd y Senedd yn dychwelyd, byddwn yn hapus i wneud hynny.







Translation:


 
As we approach Christmas, I want to update Members about recent issues relating to our ongoing humanitarian Ukraine response. After months of asking for certainty about the future funding of the Homes for Ukraine scheme, the UK Government has provided some clarity about a number of issues we have discussed in the Siambr.


The UK Government’s announcement about future Homes for Ukraine funding includes an extension to the host ‘thank you’ payments to the end of the second year after a Ukrainian’s arrival in the UK – something we had repeatedly asked for. It will also be uplifted to £500 a month where the hosted Ukrainian has already been in the UK for 12 months.


We had asked for this uplift to be available this winter, to help people cope with high energy bills and to help prevent homelessness presentations. Unfortunately, it will only be available from the end of Spring 2023\.


The funding announcement also includes disappointing news – there will be no year two funding tariff for Homes for Ukraine visa holders. This is out\-of\-step with other UK Government resettlement routes and will put immense pressure on local authorities and the Welsh Government.


We would have expected to see a year two tariff of around £6,000 per person. Instead, the UK Government will make available a proportionate share of a new £150m housing support fund. We expect this to bring between £7m and £9m to Wales – compared with around £37m if the year two tariff was available.


Furthermore, the UK Government has said it intends to cut the year one tariff for new arrivals (after 1 January 2023\) from £10,500 to £5,900\. There are approximately 2,400 visas granted to individuals who are yet to travel to Wales. If all were to arrive after 1 January, Welsh local authorities would receive £14\.16m compared with the £25\.2m which would have been available when the visa applications were initially made and supported.


There is still no clarity about any year three tariff or alternative fund to continue to support people from Ukraine while they are in the UK. Under other resettlement schemes a year three tariff of £4,020 has been used. If no funding is made available, then a further £24\.92m in potential support will not be available to those already here. If we include all those with visas who are yet to arrive, the total value of potential lost support could be as high as £34\.57m.


The Welsh Government has already taken the decision to include £40m in our Draft Budget to continue our support people from Ukraine in Wales in 2023\-24 and a further allocation of £20m in 2024\-25\. We will work closely with our local government partners to re\-evaluate our strategy to ensure support can be provided to all those who need it over the coming year. These allocations underline our ongoing commitment as a Nation of Sanctuary to resettle those we have already welcomed and those who are still to arrive. 


I am continuing to visit the initial accommodation we have set up across Wales and have today visited a welcome centre in South Wales. I had the opportunity to hear directly from our guests about the support available and how they are settling in Wales. We have this week sent Ukrainians living in Wales another newsletter to help them keep in touch and to wish them a peaceful Christmas in the circumstances.


It is vital that we maintain our focus on support in Ukraine as well as the support provided to people who have sought safety and sanctuary in Wales.  


This statement is being issued during recess in order to keep members informed. Should members wish me to make a further statement or to answer questions on this when the Senedd returns I would be happy to do so.